# Iván Alejo Peralta

Iván Alejo Peralta (Valladolid, 10 de febrer de 1995) és un futbolista castellanolleonès que juga com a migcampista pel Cadis CF.

## Carrera de club

Alejo va ingressar al planter de l'Atlètic de Madrid el 2011 des del Reial Valladolid. Va debutar com a sènior amb l'Atlètic de Madrid C el 2014, a Tercera Divisió.
Alejo fou promocionat a l'equip B a Segona Divisió B el juliol de 2014. Després que l'equip descendís, va signar contracte amb un altre filial, el Vila-real CF B també de Segona B.
El 19 de juliol de 2016, Alejo va signar contracte per dos anys amb l'AD Alcorcón de la Segona Divisió. Va debutar com a professional el 20 d'agost, entrant com a substitut a la segona part en lloc de Sergio Aguza en un empat 0–0 a casa contra la SD Huesca.
Alejo va marcar el seu primer gol com a professional el 13 de maig de 2017, el primer en una victòria per 2–0 a casa contra el Rayo Vallecano, tot i que va ser expulsat només un minut després. El 14 de juny, després d'haver ajudat l'equip madrileny a evitar el descens, va signar contracte per quatre anys amb la SD Eibar.
Alejo va debutar a La Liga el 21 d'agost de 2017, tot substituint el golejador Charles en una victòria per 1–0 a fora contra el Màlaga CF. Va marcar el seu primer gol a la categoria el 3 de desembre, el segon del seu equip en una victòria a casa per 3–1 contra el RCD Espanyol.
El 26 de juliol de 2018, Alejo va signar contracte per cinc anys amb el Getafe CF de la primera divisió espanyola. El següent 31 de gener, deprés que hagués jugat poc, fou cedit al Màlaga CF de segona divisió, fins al final de la temporada.
El 30 d'agost de 2019, Alejo va fitxar pel Cadis CF de segona divisió, cedit per un any, fins al final de la temporada. El següent 22 de juliol, després d'haver ascendit de categoria, el club va exercir la clàusula de compra obligatòria i hi va signar contracte fins al 2025.

## Referències

* ↑ «El vallisoletano Iván Alejo atrae el interés de varios clubes europeos» (en castellà). El Norte de Castilla, 24-04-2013. [Consulta: 21 juliol 2016].
* ↑ «El Villarreal ha fichado a Iván Alejo, canterano del Atlético» (en castellà). Diari AS, 10-06-2015. [Consulta: 21 juliol 2016].
* ↑ «Iván Alejo, nuevo jugador de la AD Alcorcón» (en castellà). AD Alcorcón, 19-07-2016. [Consulta: 21 juliol 2016].
* ↑ «Alcorcón y Huesca, sin gol en un partido con poco fútbol» (en castellà). Marca, 20-08-2016. [Consulta: 20 agost 2016].
* ↑ «El Alcorcón cree en la salvación» (en castellà). Marca, 13-05-2017. [Consulta: 17 juny 2017].
* ↑ «Iván Alejo sera jugador del Eibar hasta 2021» (en castellà). SD Eibar, 14-06-2017. [Consulta: 17 juny 2017].
* ↑ «Charles, tú sí que vales» (en castellà). Marca, 21-08-2017. [Consulta: 26 agost 2017].
* ↑ «Alejo firma con el Getafe» (en castellà). Getafe CF, 26-07-2018. [Consulta: 26 juliol 2018].
* ↑ «El Getafe y el Málaga acuerdan la cesión de Iván Alejo» (en castellà). La Vanguardia, 31-01-2019 [Consulta: 31 gener 2019].
* ↑ «Alejo cedido» (en castellà). Cadis CF, 30-08-2019. [Consulta: 31 agost 2019].
* ↑ «Iván Alejo se va cedido al Cádiz» (en castellà), 30-08-2019. [Consulta: 16 maig 2020].
* ↑ «Alejo, Choco, Malbasic, Pombo y Álvaro continuarán de amarillo» (en castellà). Cadis CF, 22-07-2020. [Consulta: 9 agost 2020].

## Enllaços externs

* Iván Alejo Peralta a BDFutbol
* Iván Alejo Peralta, Fitxa a Soccerway